Det er en direktør i et singaporeansk datterselskab til OW Bunker, der er tiltalt.

Bagmandspolitiet oplyser nu, at man har rejst tiltale mod en tidligere direktør i et datterselskab til OW Bunker for mandatsvig for 800 millioner kroner. Det skriver anklagemyndigheden i en pressemeddelelse. - Efter OW Bunker-koncernens økonomiske sammenbrud i november 2014, har SØIK efterforsket forholdene i og omkring OW Bunker-koncernen. På baggrund af den omfattende og komplicerede efterforskning er der nu rejst tiltale mod en tidligere direktør for et datterselskab i Singapore, siger vicestatsadvokat Niels Vejlby Hansen. OW Bunker-ledelsen går fri Der er tale om en direktør i et datterselskab fra Singapore, som nu bliver retsforfulgt. Til gengæld går hele ledelsen i OW Bunker fri. - SØIK har ligeledes på baggrund af efterforskningen besluttet, at der ikke er grundlag for at indlede strafferetlig forfølgning mod ledelsen eller andre fra det danske moderselskab OW Bunker A/S, siger vicestatsadvokat Niels Vejlby Hansen.